న్యూఢిల్లీ: దేశం తనకు చాలా ఇచ్చిందని, శక్తి మేరకు రుణం తీర్చుకున్నానని భారత రాష్ట్రపతి ప్రణబ్ ముఖర్జీ అన్నారు. ఎంతో ఇచ్చిన దేశానికి, ప్రజలకు తాను ఎప్పటికీ రుణపడి ఉంటానని అన్నారు. భారత 13వ రాష్ట్రపతిగా సోమవారంనాడు ప్రణబ్ పదవీ విరమణ సందర్భంగా దేశప్రజలను ఉద్దేశించి రాష్ట్రపతి హోదాలో ఆయన చివరి సందేశాన్ని ఇచ్చారు. రాష్ట్రపతిగా తన బాధ్యతల నిర్వహణలో ఏ మేరకు విజయవంతమయ్యాననేది కాలం, చరిత్రకారులే చెప్పాలని ఆయన అన్నారు. 'పదవీ విరమణ చేస్తున్న సమయంలో భారత ప్రజలు, ప్రజాప్రతినిధులు, రాజకీయాల పార్టీలు నాపట్ల చూపించిన ఆదరణను మరిచిపోలేకున్నాను. వారి ప్రేమ, వాత్సలం నన్ను మంత్రముగ్దులను చేసింది. వారందరికీ రుణపడి ఉన్నాను. దేశానికి నేను ఇచ్చిన దాని కంటే తీసుకున్నదే ఎక్కువ. అందుకు గాను, దేశ ప్రజలందరికీ రుణపడి ఉంటాను' అని ప్రణబ్ కృతజ్ఞతలు తెలిపారు. తన తర్వాత పదవీ బాధ్యతలు చేపట్టనున్న రామ్నాథ్ కోవింద్కు అభినందనలు తెలిపారు. బాధ్యతల నిర్వహణలో ఆయన విజయవంతం కావాలని, రానున్న రోజులు సంతోషమయం కావాలని ప్రణబ్ అభిలషించారు.ఐదేళ్ల క్రితం తాను రాష్ట్రపతి పదవిని స్వీకరించినప్పుడు రాజ్యాంగ విలువలను పరిరక్షిస్తానని వాగ్దానం చేశానని, ఆ ప్రకారమే ఐదేళ్ల కాలంలో ప్రతిరోజూ ఎంతో అప్రమత్తంగా తన బాధ్యతలను నిర్వహిస్తూ వచ్చానని ప్రణబ్ చెప్పారు. గత ఐదు దశాబ్దాల ప్రజాజీవనంలో భారత రాజ్యాంగ పరిరక్షణే ధ్యేయంగా ముందుకు సాగానని, పార్లమెంటే ఆలయంగా,  ప్రజల సేవా పరమావధిగా జర్నీ సాగించానని ఆయన గుర్తు చేసుకున్నారు. భిన్నత్వం, సహనం అనేవే భారతదేశానికి ఆత్మ అని అన్నారు. సాంస్కృతిక విలువలు, విశ్వాసాలు, భాష వంటివి భారత్కు ప్రత్యేక స్థానం కల్పించాయని ప్రణబ్ అన్నారు.
newdhilly: desham tanaku chala ichindani, sakti meraku runam teerchukunnaanani bhaarata rashtrapati pranab mukharji annaru. entho ichina deshaniki, prajalaku taanu eppatiki runapadi untaanani annaru. bhaarata 13va raashtrapatigaa somavaramnadu pranab padavee viramana sandarbhamgaa deshaprajalanu uddesinchi rashtrapati hodalo aayana chivari sandesaanni icharu. raashtrapatigaa tana baadhyatala nirvahanalo e meraku vijayavantamayyaananedi kaalam, charitrakaarule cheppaalani aayana annaru. 'padavee viramana chestunna samayamlo bhaarata prajalu, prajaapratinidhulu, rajakeeyala paarteelu napatla chuupinchina aadarananu marichipolekunnanu. vaari prema, vaatsalam nannu mantramugdulanu chesindi. vaarandarikee runapadi unnaanu. deshaniki nenu ichina daani kante teesukunnade ekkuva. anduku gaanu, desha prajalandarikee runapadi untaanu' ani pranab krutagnatalu telipaaru. tana tarvaata padavee baadhyatalu chepattanunna ramnath kovindku abhinandanalu telipaaru. baadhyatala nirvahanalo aayana vijayavantam kaavaalani, raanunna rojulu santoshamayam kaavaalani pranab abhilashinchaaru.aidella kritam taanu rashtrapati padavini sweekarinchinappudu raajyaamga viluvalanu parirakshistaanani vaagdaanam chesanani, aa prakarame aidella kaalamlo pratiroju entho apramattamgaa tana baadhyatalanu nirvahistuu vachanani pranab cheppaaru. gatha aidu dasaabdaala prajaajeevanamlo bhaarata raajyaamga parirakshanhe dhyeyamgaa munduku saagaanani, parlamente aalayamgaa,  prajala seva paramavadhiga jarni saaginchaanani aayana gurtu chesukunnaru. bhinnatvam, sahanam aneve bhaaratadesaaniki aatma ani annaru. saamskrutika viluvalu, vishwaasaalu, bhasha vantivi bhaaratku pratyeka sthaanam kalpinchaayani pranab annaru.